വളരുകയാണ് മീറ്റര് കമ്ബനി കൊല്ലം വൈവിധ്യവല്ക്കരണത്തിലൂടെ കൊല്ലം മീറ്റര് കമ്ബനി യുണൈറ്റഡ് ഇലക്ട്രിക്കല് ഇന്ഡസ്ട്രീസ് ലിമിറ്റഡ് വന് വളര്ച്ചയിലേക്ക്. 3.40 കോടി ചെലവഴിച്ച് സജ്ജമാക്കിയ സ്മാര്ട്ട് എനര്ജി മീറ്റര് യൂണിറ്റും വാട്ടര് മീറ്റര് യൂണിറ്റും മീറ്റര് കമ്ബനിയുടെ വളര്ച്ചയില് നാഴികക്കല്ലാകും. ഇവ 10ന് പകല് മൂന്നിന് മന്ത്രിമാരായ പി രാജീവും കെ എന് ബാലഗോപാലും ഉദ്ഘാടനംചെയ്യും. ഇവ യാഥാര്ഥ്യമാകുന്നതോടെ, കെഎസ്ഇബിക്കും ജല അതോറിറ്റിക്കും കുറഞ്ഞവിലയ്ക്ക് ഗുണമേന്മ കൂടിയ എനര്ജി, വാട്ടര് മീറ്ററുകള് കൊല്ലം മീറ്റര് കമ്ബനിയില്നിന്ന് വാങ്ങാം. നിലവില് സ്വകാര്യ കമ്ബനിയില്നിന്നാണ് വാങ്ങുന്നത്. കെഎസ്ഇബിയുടെയും ജല അതോറിറ്റിയുടെയും ഓര്ഡര് പ്രതീക്ഷിക്കുന്നതായി മാനേജിങ് ഡയറക്ടര് എസ് ആര് വിനയകുമാര് പറഞ്ഞു. എല്ഡിഎഫ് സര്ക്കാര് അധികാരത്തില് വന്നശേഷം തകര്ച്ചയില്നിന്ന് വലിയ തിരിച്ചുവരവാണ് കമ്ബനി നടത്തുന്നത്. 10 വര്ഷമായി മുടങ്ങിക്കിടന്ന ജീവനക്കാരുടെ സേവനവേതന വ്യവസ്ഥകള് പരിഷ്കരിച്ചു. സര്ക്കാരിന് ലഭിക്കാനുള്ള 76 കോടി രൂപ കമ്ബനിയില് ആസ്തിയായി ഷെയര്മാറ്റാനുള്ള തീരുമാനവും പ്രധാനമാണ്. ഇതുസംബന്ധിച്ച ഉത്തരവ് ഉടനിറങ്ങും. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള്